ועדת החינוך, התרבות והספורט, כנסת 24, פרוטוקול מספר 172, 2022-06-20 13:00

שרן השכל: אני שמחה לפתוח את ישיבת ועדת החינוך התרבות והספורט של כנסת ישראל, אנחנו בדיון המשך לדיון הקודם בעניין תקנות צער בעלי חיים.

שרן השכל: היועצת המשפטית בבקשה.

תמי סלע: אנחנו בסעיף 1 סעיף ההגדרות, הגדרה של בעל לול: "בעל לול" – מי שזכאי לקבל תמורה בעד מכירת תרנגולות מטילות או בעד תוצרת שלהן" מה שהוספנו זה "ישירות מהלול" כדי שזה לא יחול על כל מיני חנויות ומאכרים בדרך.

תמי סלע: ההגדרה של "כלוב" – תימחק.

תמי סלע: אחר כך הגדרת "לול כלובים" ו"לול נטול כלובים" לגבי הגדרה של "לול" דובר על גובה מינימלי של המבנה 2 מטר לפחות.

דגנית בן דב: אני חושבת שנכון יהיה להכניס את זה ל"נטול כלובים".

דגנית בן דב: כל לול חדש שיבנה הוא נטול כלובים ולא נתחיל להיכנס למדידה של הלולים הישנים הקיימים.

שרן השכל: בדיוק, אנחנו מדברים על הסטנדרט שיהיה קיים מעכשיו והלאה.

שרן השכל: אז רק לול נטול כלובים.

תמי סלע: למרות שלול נטול כלובים, כמו שאנחנו זוכרים, התחולה בעוד הרבה שנים.

דגנית בן דב: זה בדיוק העניין, אף אחד לא ילך להגביה את הגג בלולים הישנים.

דגנית בן דב: זה גם לא רלוונטי.

דגנית בן דב: זה רלוונטי לנטול כלובים.

שרן השכל: גם בלולי סוללה יש גובה, לפחות 2 מטר.

תמי סלע: בלול כלובים יתווסף: "לול כלובים" – לול שהתרנגולות המטילות שבו מוחזקות בכלובים המצויים במבנה".

תמי סלע: מכיוון שהורדנו את הגדרת "כלוב" שלא יגידו שכל הלול הוא כלוב אחד.

תמי סלע: בלול נטול כלובים חוזרים להגדרה דומה להגדרה שהייתה קודם: "לול נטול כלובים" – לול שגובהו לא יפחת משני מטר, שהתרנגולות המטילות שבו אינן מוחזקות בכלובים ויש להן אפשרות לתנועה חופשית בשטח".

תמי סלע: לאור המתחם שנוסף צריך להגיד "בשטח הלול או בשטח המתחם, אם קיים, בכל עת".

שרן השכל: קוראים לזה מתחם ולא מדור?

תמי סלע: של אלף מטילות.

תמי סלע: "בשטח הלול או בשטח המתחם, אם קיים, בכל עת".

תמי סלע: בהגדרת "לול קיים", בפסקה (2) לגבי אותו לול שיש היתר בנייה ויציקה - - -

דגנית בן דב: סליחה, אני חושבת שלא נכון להכניס את "בכל עת" להגדרה.

דגנית בן דב: הרבה יותר חשוב להכניס את זה לסעיף תפקודי ולא לסעיף ההגדרה.

דגנית בן דב: בכל עת זה לא עניין מבני, זה עניין תפעולי.

שרן השכל: אני חושבת שברור שזה באופן חופשי כל הזמן ויש חריגים.

דגנית בן דב: נכון אבל אני אומרת שזה צריך להיות בתקנה שעוסקת במבנה הלול ולא בהגדרה.

שרן השכל: לול נטול כלובים אומר שיש להם גישה חופשית בכל עת.

שרן השכל: לשם כך התכנסנו היום.

דגנית בן דב: אני לא חולקת על זה שצריך את זה, רק על המיקום.

תמי סלע: "לול קיים" בהוראה בפסקה (2) בנוסף ל"ניתן לגביו היתר בניה ויציקת רצפתו הסתיימה", יוסף "ציוד המיועד לכלובים הוזמן עבורו" ופה דובר על או "שולם או שניתנה התחייבות לתשלום".

דגנית בן דב: בלול נטול כלובים לא הקראת את התוספת שאם שטחו הכולל מאפשר החזקה של למעלה מ-2,000.

תמי סלע: אם תוכלו להקריא את זה, כי הנוסח היה אצלכם.

דגנית בן דב: "לול נטול כלובים – לול ששטחו הכולל עולה על 10 מ"ר, גובהו שני מטר לפחות" צריך לבדוק בניסוח איפה שמים את ה"לפחות".

דגנית בן דב: "ושהתרנגולות שמטילות שבו אינן מוחזקות בכלובים ויש להם אפשרות לתנועה חופשית בשטח הלול או המתחם בכל עת ואם שטחו הכולל של הלול מאפשר החזקה של למעלה מ-2,000 מטילות, יכול שהוא יהיה מחולק למתחמים ששטח כל אחד מהם מאפשר החזקת 1,000 מטילות לפחות".

תמי סלע: בהגדרה של "שטח שמיש" – שם יש את "גובהו, בלול הטלה – 45 סנטימטרים לפחות", רציתם להכניס שם את האחוז או במקום אחר?

תמי סלע: לא פה?

שרן השכל: אנחנו מפרידים בין השטח השמיש לבין שטח המדף.

דגנית בן דב: לא, שטח שמיש זה גם וגם.

דגנית בן דב: שטח שמיש זה הכולל.

דגנית בן דב: כשאת מחשבת צפיפות של תרנגולות, או 1,111 סמ"ר שטח שמיש לתרנגולת, זה סוכם את כל סוגי השטח שהיא יכולה להשתמש בו.

תמי סלע: ההוראה תיכנס ב"לול מפלסים".

שרן השכל: אז צריך הגדרה ל"מפלס".

דגנית בן דב: יש את זה ב7(ד).

שרן השכל: (ד) בעל לול לא יחזיק תרנגולות מטילות בלול שקיימים בו כמה מפלסים זה מעל זה, אלא אם כן מתקיימים כל אלה:

תמי סלע: ואז יהיה (5) בתוך פסקה (ד) שאחוז השטח השמיש שגובהו שני מטר לפחות, לא יפחת מ-33% משטח הרפד.

דגנית בן דב: משטח הרצפה.

תמי סלע: רצפה ורפד זה לא אותו דבר?

דגנית בן דב: רצפה יותר מדרישה של הרפד.

שרן השכל: אם אנחנו מגדירים ב-7(ד) מה זה לול מפלסים, אין שום סיבה שנגדיר לול מפלסים כחלק משטח שמיש.

דגנית בן דב: המפלסים עצמם הם חלק משטח שמיש.

דגנית בן דב: שטח המדף הוא חלק מהשטח השמיש.

דגנית בן דב: כשמגדירים שטח שמיש לתרנגולת הוא סכימה של שטח הרצפה ושטח המדפים.

דגנית בן דב: כל השטח שהתרנגולת יכולה להסתובב בו.

שרן השכל: אז ההגדרה של שטח שמיש צריכה להיות שונה לחלוטין.

שרן השכל: רוחבו יהיה 30 ס"מ לפחות.

שרן השכל: הרוחב של שטח שמיש צריך להיות לא פחות מ-33%.

דגנית בן דב: גם המדף הוא שטח שמיש.

דגנית בן דב: שטח שמיש הוא כל השטח שתרנגולת יכולה להסתובב בו.

תמי סלע: למשל שהקיר שעומדים עליו לא נחשב כשטח שמיש כי אין לו 30 ס"מ.

שרן השכל: אבל אז אם אתם אומרים שלכל תרנגולת יהיה שטח שמיש, איך אתם מחשבים בעצם כמה מטר רבוע יש לכל תרנגולת?

דגנית בן דב: גם הרצפה וגם המדפים.

דגנית בן דב: סכימה של הרצפה והמדפים זה שטח שמיש.

חן הניג: מה שאני יודעת שהטריד את אנימלס, שלא יהיה מקום שפתאום יבנו מבנה של 45 ס"מ.

שרן השכל: אותי מטריד שעכשיו בונים לול 4 מטר גובה, הכול מדפים מסביב.

דגנית בן דב: מקסימום ארבעה מפלסים, כולל הרצפה.

שרן השכל: איפה זה כתוב מינימום ארבעה מפלסים?

רם כץ: ב-7(ד).

שרן השכל: מעבירים מפה לשם.

דגנית בן דב: זה היה שם כל הזמן.

שרן השכל: אם אדם פשוט לא מסוגל לקרוא את זה, החקלאי שצריך עכשיו לעמוד בתקנות האלה, איך הוא יבין מה הוא צריך ומה לא?

שרן השכל: איפה משתמשים בשטח השמיש?

שרן השכל: איפה ההגדרה כמה שטח שמיש צריך להיות לכל תרנגולת?

רם כץ: זה ה-1,111 סמ"ר.

שרן השכל: אז מדברים על מרחב מחייה הרבה יותר קטן.

רם כץ: 1,111 סמ"ר למטילה זה תשע מטילות למטר מרובע שמיש.

רם כץ: בשביל זה צריך את המושג הזה.

רם כץ: אנחנו באים ללול ואומרים, כמה מטילות אפשר להכניס פה?

רם כץ: אנחנו סוכמים את כל השטח השמיש שהוא הרצפה, כל שטח של המפלס - - -

שרן השכל: כולל העמודים?

רם כץ: לא.

רם כץ: בגלל זה יש לך את ה-30 ס"מ.

רם כץ: בשביל שהוא ייחשב שטח שמיש, צריך להיות לפחות רוחב 30 ס"מ ושיש גובה לפחות של 45 ס"מ בין המדפים, פחות השטח של ההטלה.

רם כץ: אלה הגדרות של שטח שמיש לצורך החישוב כמה מטילות יוכלו להיכנס לשטח הזה.

שרן השכל: כמה כרגע אנחנו עושים שיהיה לכל מטילה?

רם כץ: 1,111 סמ"ר שטח שמיש.

רם כץ: אם יהיה מדף של 20 ס"מ, הוא לא יחושב.

דגנית בן דב: זה לקוח מהחקיקה של האיחוד האירופאי.

תמי סלע: בתקנה 3, לגבי "לא יקים אדם לול" יש תוספת, "לעניין זה הקמה, לרבות הסבה של מבנה קיים".

תמי סלע: בתקנה 5 השינוי יהיה בעקבות הורדת המדור, איחוד ההוראות שצריכות לחול באכלוס מחדש, כל הפסקאות שם, למעט לעניין הגילאים.

שרן השכל: עכשיו, כשיש אפשרות להפרדה, אחרי שהגדרנו את הלול, הם יכולים לשים אותם במתחמים.

תמי סלע: נכון, לעניין הגילאים אפשר במתחמים נפרדים.

תמי סלע: שאר ההוראות חלות בסיטואציה של אכלוס כמו שזה היה קודם בנוסח הקודם, כך שאין צורך בהפרדה בין הסעיפים.

דגנית בן דב: צריך רק לתקן את המדור למתחם.

תמי סלע: ב-7(ד) ירד העניין של - - -

אפרת ורד: הוספתם בתקנה 5 תוספת לעניין - - -

תמי סלע: מה שהיה 5(ב)(1) להחליף את המילה מדור במתחם.

תמי סלע: בסעיף 7 של התשתיות והציוד, ב-(ד) נכנסת פסקה (5): "אחוז השטח השמיש שגובהו מעל שני מטר, לא יפחת מ-33% משטח הרצפה".

תמיר גשן: לא יותר קל להגדיר את זה ששליש משטח המבנה יהיה חופשי מקונסטרוקציה?

דגנית בן דב: לא.

דגנית בן דב: זה יחייב אותך להגדיר קונסטרוקציה.

תמי סלע: ב-(2) יש "מתאפשרת לתרנגולות המטילות תנועה חופשית בין המפלסים בכל עת".

תמי סלע: וב-(5) את ההוראה לגבי אחוז השטח שהוא שני מטר לפחות משטח הרצפה ושליש.

תמי סלע: אני עוברת לתקנה 10 (ג) לגבי הורדת הסיפא שאפשרה את ההגבלה של תנועת התרנגולות לצורך טיפול רפואי או פינוי – זה ירד.

תמי סלע: ב-(ד)(3), אותו חריג של האכלה בשעות הלילה, פה מחכים לתשובה לגבי טמפרטורה מינימלית שמעליה אפשר להכניס את החריג הזה.

תמי סלע: יש תשובה לזה?

אפרת ורד: אין תשובה.

תמי סלע: צריך לברר מעל איזו טמפרטורה גבוהה מצדיקה האכלת לילה.

אפרת ורד: צריך לברר מעל איזו טמפרטורה נאפשר, מה יהיו מקרי הקיצון בהם נאפשר האכלה בלילה.

מוטי אלקבץ: בטמפרטורה את בעצם מצביעה על הקיץ כתקופה בה מאכילים בלילה?

דגנית בן דב: אפשר לקבוע את זה או לפי חודשים או לפי טמפרטורה יומית מקסימאלית או ממוצעת.

דגנית בן דב: כל אחד מהם יוצר בעיה.

מוטי אלקבץ: בחורף שעות החושך ארוכות יותר.

דגנית בן דב: אל תשכח שמדברים על לולים סגורים בהם הכול מווסת, אבל אז גם לא תהיה בעיה של טמפרטורה כי הטמפרטורה לא תעלה על 30 בתוך הלול.

דגנית בן דב: בלולים הסגורים מווסתי האקלים היא לא עולה.

שרן השכל: אני ממתינה לתשובה בעניין הזה מהשר.

תמי סלע: הדבר האחרון שסוכם הוא לגבי תקנה 12, יהיה ניסוח סופי מלוטש, אבל המהות זה שבעת פינוי שגרתי, דרך ההמתה תהיה המתה בחשמל או בדרך אחרת שאישר הממונה כמו שמנוסח בפסקה 4, שאינה גורמת סבל רב יותר מהמתה בחשמל.

תמי סלע: הניסוח בגדול: בעת פינוי שגרתי של הלול, דרך ההמתה, ברירת המחדל היא המתה בחשמל או בדרך אחרת כמו שמנוסח בפסקה 4, אבל מבחינת הסיפא, שאינה גורמת סבל רב יותר מהמתה בחשמל.

תמי סלע: הגענו לסימן ד' – הוראות שונות.

תמי סלע: כל ההוראה הזו, תחילתה ששה חודשים מיום התחילה.

תמי סלע: 15. ניהול רישום.

תמי סלע: אחראי ינהל רישום של כל אלה, באופן ממוחשב: בדיקת שלמות ותקינות המבנה, הציוד והמערכות והחלפת רפד כאמור בתקנה 5(ב)(2) ו-(3); ביצוע ביקורות יומיות כאמור בתקנה 10(א), (ב)(2), (ג) ו-(ד) וממצאיהן; לעניין רמות הגזים כאמור בתקנה 7(א)(1), ירשום האחראי את הרמות שנמדדו; סימני מחלה, פציעה או מצוקה שאותרו כאמור בתקנה 11(א); טיפול שניתן לתרנגולות המטילות, לרבות החזקה בתנאים מיוחדים, כאמור בתקנה 11(ב)(1) עד (3);לא ביטלנו את זה.

שרן השכל: את זה ביטלנו?

תמי סלע: לא ביטלנו.

תמי סלע: מספר התרנגולות המטילות שמתו או הומתו לפי תקנה 11(ב)(4), מדי יום; ביקורים של רופאים וטרינרים ומדריכים לגידול עופות והתייעצויות שנערכו עימם כאמור בתקנה 11(ב)(3) ו-(ה); אירועים חריגים, הטיפול בהם והדיווח עליהם כאמור בתקנה 11(ד) ו-(ה); טיפול או החזקה בתנאים מיוחדים לפי הוראה מאת רופא וטרינר ממשלתי כאמור בתקנה 18; נוסף על האמור, לעניין לול הטלה – שיעור הטלה יומי; הפעלת מערכת צינון כאמור בתקנה 10(ב)(1).

מוטי אלקבץ: לגבי "טיפול או החזקה בתנאים מיוחדים לפי הוראה מאת רופא וטרינר ממשלתי", למה רק וטרינר?

תמי סלע: עוד לא קראנו את תקנה 18, תכף נקרא אותה.

תמי סלע: פה זה רק מפנה לרישום של זה.

תמי סלע: (ב) בעל הלול יעמיד לרשות האחראי מערכת ממוחשבת לשם ניהול רישומים לפי תקנת משנה (א) וישמור את הרישומים לתקופה של שישה חודשים ממועד פינוי כל התרנגולות המטילות מהלול".

תמי סלע: הערתי בישיבה המקדמית שזו תקופה קצרה בעיני, במיוחד שהרישומים ממוחשבים ואם רוצים שהם ישמשו גם למטרה של בדיקה משמעותית, השאלה למה להגביל לתקופה כזו קצרה?

סימון דוידסון: גם במשרד להגנת הסביבה שאלנו את אותה שאלה.

קריאה: בתקנות החזירים זה שנתיים.

שרן השכל: אם זה רישום ממוחשב אין סיבה לא לשמור את זה לשנתיים.

דגנית בן דב: השאלה עכשיו היא כמה זמן מפינוי הלהקה.

דגנית בן דב: אתה דיברת על שנתיים, זה בעצם שנתיים מהתחלת הלהקה וזה היה הרעיון המקורי.

תמי סלע: אבל יכול להיות גם שהאירוע ארע ממש לפני הפינוי.

תמי סלע: אם אין התנגדות, זה יהיה שנתיים.

תמי סלע: 16.

תמי סלע: "החזקת תרופות, תרכיבי חיסון וחומרי הדברה.

תמי סלע: לא יחזיק אדם בלול תרופות, תרכיבי חיסון וחומרים להדברת טפילים ומזיקים (בתקנה זו – החומרים) אלא אם כן החומרים נמצאים בארון סגור ונעול הנמצא במקום נפרד מהמתחם שבו נמצאות תרנגולות מטילות".

תמי סלע: 17. שילוט.

תמי סלע: בעל לול יציב בכניסה ללול, במקום גלוי לעין, שלט שרשום בו המספר שהקצה המשרד ללול, וכן שם ומספר טלפון של אחראי שניתן לפנות אליו בעת שהלול סגור".

מוטי אלקבץ: אני רוצה לחזור רגע לסעיף (ב) למה שזו תהיה מערכת ממוחשבת?

מוטי אלקבץ: אם אני מנהל יומן?

שרן השכל: משרד החקלאות, מבחינת

שרן השכל: כם זה משנה אם זה ממוחשב או לא?

תמי סלע: אני מניחה שמנסים להתקדם.

קריאה: בקרב עמותות למשל, יש חובה להחזיק את המידע בצורה ממוחשבת.

מוטי אלקבץ: חקלאי זו לא עמותה.

קריאה: על אחת כמה וכמה כשמדובר בחברה, בעסק.

מוטי אלקבץ: זו לא חברה ולא עסק.

קריאה: זה לא משנה, ידני או ממוחשב, שנתיים.

קריאה: יש לכם התנגדות.

דגנית בן דב: בטיוטה שהפצנו לא היה רשום, אפשר היה גם ידני.

דגנית בן דב: הדרישה לממוחשב עלתה מצד אביר ממשרד המשפטים.

שרן השכל: אם אין התנגדות, גם ידני וגם ממוחשב.

דגנית בן דב: פשוט להוריד את המילה "ממוחשבת", מערכת לשם ניהול רישומים.

תמי סלע: אחזקת תרופות קראנו.

תמי סלע: שילוט, גם קראנו.

תמי סלע: פטור במקרים מיוחדים, זו ההוראה שקודם הפנית את תשומת הלב.

קריאה: גם מבחינת התחילה אין משמעות כי נתנו תחילה מאוחרת בגלל הממוחשב.

תמי סלע: נכון.

תמי סלע: התחילה של הששה חודשים הייתה כדי שהם יערכו לממוחשב.

תמי סלע: אז זה יחול תוך 30 יום כמו כל התקנות.

יצחק בן עיון: יש לנו שאלה לסעיף 17.

יצחק בן עיון: באיזה עסק במדינת ישראל צריך לרשום מספר טלפון ושם לעיני כל הציבור?

יצחק בן עיון: למה לפגוע לנו בפרטיות?

שרן השכל: טוב ששאלת.

שרן השכל: לצערי זו הגדרה שחלה כמעט על כל מוצר שאתה קונה, כולל מוצרי מזון, כולל תמרוקים.

שרן השכל: חייב להיות איש האחראי על אותו דבר, עם מספר טלפון ישיר.

יצחק בן עיון: אבל אני משווק את התוצרת למשווק, לא למישהו שעובר ברחוב.

שרן השכל: אבל אף אחד לא מבקש ממך לשווק את זה עם הטלפון שלך.

שרן השכל: זה שילוט בלול.

שרן השכל: להציב בכניסה ללול, במקום גלוי לעין, שלט שרשום בו מספר שהקצה המשרד ללול וכן שם ומספר טלפון של אחראי שניתן לפנות אליו.

יצחק בן עיון: יש לווטרינרית את הטלפון שלנו.

יצחק בן עיון: למה לפרסם טלפון ברבים?

דגנית בן דב: זה אינטרס שלך קודם כל שאם מישהו עובר במקום ורואה שיש בעיה בלול, כמו שריפה, הצפה, פריצה, שיוכל להודיע לך.

יצחק בן עיון: אז אפשר של רכז הביטחון של הישוב, למה מספר פרטי?

דגנית בן דב: לא כתוב טלפון פרטי.

דגנית בן דב: טלפון של מישהו אחראי שניתן לפנות אליו.

יצחק בן עיון: רשום מספר פרטי.

ירון וקרט: אולי נרשום גם מספר נעלים?

שרן השכל: תודה.

שרן השכל: אני מבקשת לדבר בכבוד לאנשי משרד החקלאות.

יצחק בן עיון: דברנו בכבוד, שאלתי שאלה מכובדת.

שרן השכל: עם כל הכבוד, אתם לא מאפשרים להם אפילו לענות לכם.

יצחק בן עיון: כל פעם שאני מדבר, גברתי ניהלה דיון באוקטובר ונתנה לי לדבר, מאז תחילת הדיון, על כל הערה שלי גברתי אומרת שאני מתפרץ.

יצחק בן עיון: הגברת מתנו לחיות חיות יושבת פה ואת החקלאים מדירים ומזלזלים בנו.

שרן השכל: תודה על ההערה ליושבת ראש הוועדה.

שרן השכל: עכשיו אני אחליט מי ידבר ומתי.

שרן השכל: אני מבקשת לשמור על שקט, זכות הדיבור נמצאת אצל משרד החקלאות.

דגנית בן דב: צריך להיות מספר טלפון שניתן לפנות אליו בעת שהלול סגור.

דגנית בן דב: זה לא חייב להיות לא של בעל הלול, לא של מנהל הלול ומבחינתנו גם אפשר להוריד את המילה "אחראי".

דגנית בן דב: אם הוא רוצה שזה יהיה רכז הביטחון של המושב, שיהיה רכז הביטחון של המושב.

שרן השכל: בסדר גמור.

אפרת ורד: מורידים את המילה "אחראי" ו"טלפון שניתן לפנות אליו בעת שהלול סגור".

יצחק בן עיון: תודה רבה.

דגנית בן דב: זה צריך להיות טלפון של אדם שניתן לפנות אליו, לא להפנות למערכת קולית.

תמי סלע: 18.

תמי סלע: פטורים במקרים מיוחדים.

תמי סלע: "רופא וטרינר ממשלתי רשאי, במקרים מיוחדים ובהחלטה מנומקת בכתב, לפטור אדם, לעניין לול מסוים, מההוראות כאמור בתקנות 5(ב)(1), 6(א), 7(א)(7), 10(ד) או 14, כולן או מקצתן, ולהורות לו על טיפול בתרנגולות מטילות בלול או החזקתן בתנאים מיוחדים, לפרק זמן שיורה, והכול אם ראה שהדבר דרוש בנסיבות העניין לשם צמצום הפגיעה ברווחת התרנגולות המטילות בלול".

תמי סלע: תקנות 5(ב)(1) זה צפיפות של אפרוחות בלול אימון.

תמי סלע: 7(א)(7) זה המזון המתאים.

תמי סלע: 10(ד) זה וידוא מחזור תאורה, 14 זה איסור קיטום מקור.

יסמין פרידמן: זה קצת בעייתי, כי אנחנו אומרים שכל התקנות עכשיו - - -

שרן השכל: לא, זה רחוק מלהיות כל התקנות.

שרן השכל: זה רופא וטרינר ממשלתי, זה צריך להיות מנומק, החלטה בכתב מנומקת.

תמי סלע: וזה צריך להיות דרוש לשם צמצום הפגיעה ברווחת התרנגולות, זו המטרה.

דגנית בן דב: לגבי הרישום, מדובר על זה.

דגנית בן דב: הייתה שאלה למה רופא ממשלתי ולא רופא וטרינר, מדובר על רישום לעניין סעיף 18.

תמי סלע: פרק ד- צידוק מיוחד ועונשין.

תמי סלע: 19 צידוק מיוחד.

תמי סלע: "לא יראו באדם אחראי להפרת תקנות אלה – אם פעל לפי הוראות שנתן לו גורם מוסמך לפי פקודת מחלות בעלי חיים או רופא וטרינר ממשלתי לפי תקנה 18; אם מעשהו היה נחוץ באופן מיידי לרווחתה של תרנגולת מטילה, והפגיעה הצפויה ברווחתה כתוצאה מן ההפרה הייתה קטנה מזו שהייתה צפויה מאי-ההפרה".

קריאה: יש אפשרות לקבל הבהרה באלה סיטואציות מדובר ב-19(2)?

דגנית בן דב: יש סעיף מקביל גם בתקנות ההובלה ודברים יכולים לקרות.

דגנית בן דב: זה קונקרטי לגבי המקרה.

דגנית בן דב: השארנו פה פתח.

שרן השכל: אם יש שריפה באחד הלולים.

דגנית בן דב: והוא צופף יותר.

דגנית בן דב: אפשר לחשוב על הרבה דברים.

יצחק בן עיון: אולי המתה בכיסא חשמלי?

יצחק בן עיון: לא הגזמתם?

שרן השכל: אתה חושב שמאסר ששה חודשים זהה לכיסא חשמלי?

דגנית בן דב: בכל התקנות של צער בעלי חיים יש שני מדרגי ענישה ואנחנו משתדלים להמשיך עם אותו קו.

דגנית בן דב: כל תוצאה של הפרה עלולה להתבטא בפגיעה ישירה בבעל החיים, זה העונש היותר גבוה של ששה חודשים.

דגנית בן דב: כל מה שהם עבירות ניירת, שילוט, ניהול רישום ודברים כאלה, זו עבירה יותר נמוכה.

דגנית בן דב: בפועל, אחרי שהתקנות האלה יותקנו, זה יועבר לאכיפה מנהלית, בדומה לכל התקנות שלנו ואז הקנסות יהיו יותר נמוכים.

יסמין פרידמן: בטיוטה הקודמת היה גם קנס, למה זה ירד?

דגנית בן דב: אי אפשר, זו חקיקה אחרת.

תמי סלע: זה בגלל מגבלה על ענישה שמותרת בתקנות, שזה עד ששה חודשים והקנס המקביל לזה.

תמי סלע: מעבר לזה אי אפשר בתקנות.

אור מלכי: מה שהיה קבוע בנוסח הקודם זה כפל קנס למקרה שהעבירה מבוצעת על ידי תאגיד ובגלל שחוק העונשין מורה שהעונש המקסימאלי בחקיקת משנה הוא מאסר של ששה חודשים הוא הקנס המקביל, אז אי אפשר לעשות כפל קנס כי זה כבר העונש המקסימאלי.

יצחק בן עיון: בסעיף 19(2), אם מעשה היה נחוץ באופן מיידי לרווחתה של תרנגולת מטילה, גם לבטיחות הלול.

יצחק בן עיון: לפעמים יש מצב שלא רק קשור לרווחת התרנגולת, מצב בטיחותי כזה או אחר כמו שריפה, קצר, תקלה בהאכלה.

שרן השכל: אז מדובר פה בעניין של רווחת בעל החיים.

יצחק בן עיון: לא בהכרח, גם בטיחות הלול.

אור מלכי: יש הגנות של הגנה עצמית ודברים מהסוג הזה בחוק העונשין, שזה מה שרלוונטי לזה.

יצחק בן עיון: אני רוצה שזה יהיה רשום כאן.

יצחק בן עיון: יש בטיחות של לול, אנחנו צריכים להחזיק לול בטוח, אז אם יש פעולה שקשורה לבטיחות, אנחנו רוצים לפטור אותנו.

שרן השכל: אתה מרחיב פה את ההגדרה יותר מידי.

שרן השכל: מקרים של שריפה, האכלה, יש עניין של הרעבה של תרנגולות, ברור שאתה צריך לדאוג לרווחת בעלי החיים.

שרן השכל: כשאתה מדבר על תקלה שמערכת לא עובדת פתאום או גנרטור שצריך כיוון, התרנגולות עדיין יכולות להיות שם, אני לא אחריג את זה.

יצחק בן עיון: לגבי סעיף העונשין, זה הופך להיות אישום פלילי - - -

שרן השכל: אנחנו קצובים בזמן, אני רוצה שנספיק לקרוא קודם כל את כל מה שהדין הוא ששה חודשים בתקנה 20.

תמי סלע: 20.

תמי סלע: עונשין.

חודשים מאסר: עכשיו זה החמור פחות, שהקנס הוא 14,400 אם אני לא טועה, הקנס הנמוך לפי חוק העונשין:

יצחק בן עיון: הייתי רוצה לומר ברשותך גברתי מילה בנושא, כשאנחנו קוראים את כל הסעיפים של העונשין, חצי שנה מאסר וקנס של 14,000, אני חושב שבסעיפים האלה מדובר בסיפור כולו.

יצחק בן עיון: כל התקנות של העונשין לוקחות בחשבון שמראש אנחנו החקלאים לא יכולים לעמוד בגזירות האלה שנמצאות בתקנות.

יצחק בן עיון: למעשה מתקין התקנות מציע להפוך את כל התקנות באופן פרטני לעונש של ששה חודשים או קנס.

יצחק בן עיון: לטעמנו מדובר בהוראות בלתי מידתיות.

יצחק בן עיון: בהתחלה דברנו על רפורמה של לולים נטולי כלובים ואנחנו מוצאים היום שרוצים להפוך אותנו לעבריינים בעל כורחנו.

יצחק בן עיון: מלולים נטולי כלובים הופכים אותנו לממלאי מחשוב, ממלאי דוחות, לשים לב כמה פעמים ביום לדברים שהם בלתי אפשריים לטעמי.

יצחק בן עיון: קשה לעמוד בהוראות התקנות, במיוחד בנושא העונשין.

יצחק בן עיון: אני חושב שבמקום כל סעיפי העונשין האלה היה צריך להתקין תקנה אחת שנוגעת לקנס כזה או אחר ותקנה חריגה אחת שנוגעת חלילה למאסר.

יצחק בן עיון: למה להפוך אותנו מראש לעבריינים?

יצחק בן עיון: אני חושב שהטעם הטוב הוא שמרפורמה ללולים נטולי כלובים הופכים אותנו לכאלה שצריכים לעבור תואר ראשון.

יצחק בן עיון: איפה האחריות פה של משרד החקלאות ושל השירותים הווטרינריים, שהם אלה שצריכים להפעיל את הרגולציה, הם אלה שצריכים לערוך את כל הבדיקות והרישומים.

יצחק בן עיון: לדעתי, מי שקורא את כל הסעיפים האלה, לא רק שמקבל חום, הוא מרגיש שהמדינה לא רוצה שהוא יגדל מטילות בצורה הוגנת.

יצחק בן עיון: אני מבקש ממך ומחברי הכנסת, כל הסעיפים האלה של העונשין, פשוט להסיר אותם מסדר היום.

יצחק בן עיון: להסתפק בתקנה אחת שנוגעת לפגיעה חלילה במטילות ולא להפוך אותי לעבריין עם קנס של 14,000 אם לא עשיתי טלפון או לא רשמתי מסמך כלשהו.

יצחק בן עיון: זה נראה לא מידתי.

יצחק בן עיון: אני חושב שהדברים האלה לא מידתיים, יש גבול לדברים האלה.

שרן השכל: תודה על הדברים.

שרן השכל: משרד המשפטים בבקשה.

אור מלכי: אני רוצה להסביר שבסוף, בחקיקת רגולציה, אנחנו כמעט תמיד קובעים עבירות פליליות כדי שהנורמה תהיה אכיפה.

אור מלכי: אם אנחנו לא קובעים אף עבירה או עבירה רק על חלק מההוראות, המשמעות היא שאי אפשר יהיה לאכוף את הוראות התקנות.

אור מלכי: כמו שאמרה דגנית, בחקיקה של צער בעלי חיים, כבר היום כל התקנות מכוח חוק צער בעלי חיים הוא אמור לעבירות מנהליות.

אור מלכי: המשמעות היא שלא ינוהל הליך פלילי נגד כל מי שמפר הוראה מהוראות התקנות, אלא יוטל עליו קנס מנהלי.

אור מלכי: ככה מקובל בכל תקנות מכוח חוק צער בעלי חיים שלדעתי יש שבעה סטים כאלה, זה לא חריג לכאן.

אור מלכי: אני לא נכנס לשאלה אם זה מכביד או לא מכביד אבל לשאלת העונשים באופן ספציפי, אנחנו חייבים את זה כדי שהנורמה תהיה אכיפה.

שרן השכל: אני יכולה לומר לך שמכל הדוחות שאנחנו צופים בהם, נדיר שהיה מאסר בעניינים כאלה, בדרך כלל זה קנס וגם הקנס הוא קנס מזערי, למרות שחלק מהעבירות שיש פה הן עבירות חמורות.

אלון טל: כאחד שעוסק בדיני איכות סביבה מה שנאמר בקשר לבעלי חיים זה נכון, גם לגבי זיהום אוויר.

אלון טל: יחד עם זאת אני מקבל את העמדה שלך שאין פה אבחנה.

אלון טל: ברגע שיש שני סוגים ואני דווקא הייתי מציע שלושה סוגים, מי ששכח לבדוק תאורה הוא לדעתי לא עבריין כמו מי שמקים ביודעין לול בניגוד לתקנות.

יצחק בן עיון: נכון, זו הייתה כוונתי.

שרן השכל: או אדם שגורם להנשרה, שיודע שאסור לו.

יצחק בן עיון: לכן אמרתי שצריך לאבחן את זה, הצורה הגורפת שבה זה נעשה, היא לא מידתית.

אור מלכי: אני מזכיר שלכל מה שאכזרי או התעללות יש את עבירת התעללות שהיא עבירה בחוק צער בלי חיים.

דגנית בן דב: בעבירות מנהליות עושים מדרג.

אלון טל: אני חושב שצריך לעשות הבחנה בין חמור לחמור קצת פחות.

אלון טל: אנחנו יודעים שיש עבירות שהן חמורות יותר וצריך לתת לזה ביטוי.

יסמין פרידמן: מישהו במהלך ההיסטוריה, לולן, רפתן, ישב בכלא אי פעם?

יצחק בן עיון: התשובה היא שאף פעם לא היו התקנות האלה, התקנות האלה חדשות, אי אפשר להשוות את זה.

יצחק בן עיון: ההוראות העונשיות פה הן דרקוניות.

שרן השכל: עוברים לפרק ה', פרק התחילה והוראות מעבר.

שרן השכל: זה הנושא הקריטי ביותר שעליו היה גם את הוויכוח הגדול ביותר.

תמי סלע: פה היו שינויים בנוסח שעבר אלינו היום לעומת מה שנשלח בשבוע שעבר.

תמי סלע: פרק ה' – תחילה.

תמי סלע: 21.

תמי סלע: תחילה אסב את תשומת הלב תוך כדי איזה תקנות מתחילות ששה חודשים אחרי, שנה אחרי, שנתיים אחרי.

תמי סלע: יש תקנות שחלות 7(א)(2), 14 ו-15 ששה חודשים מיום התחילה.

תמי סלע: 7(א)(2) זה אוורור מלאכותי , תקנה 14 זה קיטום מקור ו-15 זה ניהול הרישומים – תחילתם ששה חודשים.

יצחק בן עיון: זה בלול ישן או חדש?

שרן השכל: על כולם.

מוטי אלקבץ: אוורור בלולים ישנים?

תמי סלע: זה גנרטור החירום.

אפרת ורד: יש גם סייג לתחולה בסעיפים מסוימים בכל מה שנוגע ללולים קיימים, זה בפרק ו'.

דגנית בן דב: הסעיף הזה מדבר על גנרטור חירום.

דגנית בן דב: חצי שנה מספיקה כדי לקנות גנרטור חירום?

יצחק בן עיון: לאיזה לול?

דגנית בן דב: לכל לול המאוורר באופן מלאכותי.

דגנית בן דב: אם יש היום לול שמאוורר באופן מלאכותי ואין לו גנרטור חירום, אולי כדאי להוציא אותו.

יצחק בן עיון: זה לא קשור למועד הקובע?

יצחק בן עיון: לכניסה לתוקף של כל לול ולול?

תמי סלע: תחילתן של תקנות 7(א)(6) ו-(9) ביום ________ [12 חודשים מיום התחילה]"; מה שמתחילים שנה מיום התחילה זה מיכל מים רזרבי ואם יש מערכות אוטומטיות אז צריכות להיות מערכות גיבוי, זה 7(א)(9).

תמי סלע: 24 חודשים זה ההנשרה הכפויה, שנתיים לסעיף 13.

יסמין פרידמן: ננסה לצמצם את זה.

יסמין פרידמן: זה אחד הדברים הכי נוראיים שקיימים.

קריאה: אמרנו שהנוסח ייצמד ללהקה ולא לשנתיים.

מוטי אלקבץ: אני יודע שזה ישמע לא נעים, אני מסכים שצריך להפסיק עם ההנשרה הכפויה, אבל להציג את זה כאחד הדברים הנוראים, זה לא כך.

יסמין פרידמן: להרעיב חיה במשך עשרה ימים זה לא אחד הדברים הנוראיים?

מוטי אלקבץ: ברצינות, הלוואי והיינו יכולים להרעיב את עצמנו מספר ימים ולהיות צעירים.

מוטי אלקבץ: העוף עושה את זה בטבע, זה קורה בטבע.

מוטי אלקבץ: זה לא אחד הדברים הנוראיים.

שרן השכל: אני לא נכנסת לשיח הזה.

שרן השכל: זו פרקטיקה נוראית ואנחנו קובעים לזה מועד סיום.

שרן השכל: לא נתחיל עכשיו להתווכח עם משרד הכלכלה, משרד החקלאות ועם השר האם יש מספיק ביצים במדינת ישראל או אם אין מספיק ביצים במדינת ישראל.

שרן השכל: זה שיח של חצי שעה לפחות.

אלון טל: השאלה האם אין נכונות ללכת לטובת המגדלים?

דגנית בן דב: זו לא שאלה של נכונות, זו שאלה של היתכנות ושל אדם שמתכנן את הלהקה.

דגנית בן דב: הוא יודע שהוא מתכנן מראש עם או בלי הנשרה כפויה.

דגנית בן דב: לפי זה הוא מזמין את הפרגיות.

דגנית בן דב: לכן החישוב הוא לשנתיים, מרגע הבקיעה עד ההמתה.

תמי סלע: תחילתה של תקנה 12 ביום______ [36 חודשים מיום התחילה]; תקנה 12 היא התקנה לגבי דרכי ההמתה ולגביה נקבע שלוש שנים מיום התחילה.

תמי סלע: לעניין לול נטול כלובים שהוא לול קיים –

תמי סלע: תקנה 9(ב)(2) היא הכיסוי של החצר לשם מניעת כניסת עופות, זה חצי שנה, בלול נטול כלובים שהוא לול קיים.

תמי סלע: תחילתן של תקנות 5(ב)(4), 7(א)(3), (4) ו-(8) ו-8(4) ביום _________ [שנה מיום התחילה]; תקנה 5(ב)(4) זה החלפת הרפד ברפד חדש בלול נטול כלובים.

תמי סלע: 7(א)(3) .

תמי סלע: תקנה 7(א)(3) זו תאורה טבעית או מערכת תאורה מלאכותית שמאירה את כל חלקי הלול.

תמי סלע: 7(א)(4) כשהלול מואר באופן מלאכותי, שיש בו מערכת שמאפשרת להתאים את התאורה למחזור של 24 שעות ולעבור את תקופת החשיכה בעמעום.

תמי סלע: ו-(8) אלה מערכות ניטור והתראה לאחראי, לכל העניינים שמפורטים שם.

דגנית בן דב: יש גם לולים נטולי כלובים שהם מאוד ישנים, שיצטרכו לעשות לא מעט עבודה להתאמת הלול נטול הכלובים המיושן והמצ'וקמק שלהם לדרישות האלה.

דגנית בן דב: יש לולים נטולי כלובים ישנים אז שיהיה להם זמן להתאים את עצמם, להיערך, שלא יתחיל תוך 30 יום אלא שנה להרכיב את הדברים.

תמי סלע: תקנה (8)(4) אלה ההוראות לגבי מוטות העמידה באותו לול.

תמי סלע: אם לא היה רפד ביום התחילה, זה או ששה חודשים, או שאם היו בלול תרנגולות ערב יום התחילה, אז זה יתחיל ביום האכלוס, או שנתיים מיום התחילה.

דגנית בן דב: אחת הדרישות הבסיסיות היא הוספת רפד ללולים נטולי כלובים.

תמי סלע: 5(ב)(3) זה להתחיל ברפד חדש ונקי.

תמי סלע: 6(ב)(2) זה שטח הרפד, כמובן שאם אין רפד אז זה לא חל, מה השטח שלו מתוך השטח השמיש.

תמי סלע: 9(א)(5) זאת גם הוראה בעניין הרפד.

דגנית בן דב: אני אבהיר שמדובר בדברים שכדי לתקן אותם צריך שהתרנגולות לא תהיינה בלול.

דגנית בן דב: לכן נתנו תקופה יותר ארוכה שמאפשרת לעשות את התיקונים בין להקות.

תמי סלע: עכשיו יש הוראות שחלות על לול כלובים קיים ותוקף של הפרק הזה הוא עד 2037.

יסמין פרידמן: איך הגענו ל-2037?

יסמין פרידמן: אמרנו עשר שנים, איך קפצתם בעוד חמש שנים?

יסמין פרידמן: אני לא מצליחה להבין.

יסמין פרידמן: מאיפה הגיעו עוד חמש שנים.

יסמין פרידמן: צריך להתפשר, אי אפשר להוסיף ככה חמש שנים ושנקבל את זה, זה מוגזם לגמרי.

תמי סלע: תכף נגיד איזה תקנות הם פטורים.

תמי סלע: 22.

תמי סלע: בפרק זה – "תא" – כלוב או חלק ממנו שאינו מחולק במחיצות פנימיות.

תמי סלע: 23.

תמי סלע: תוקפו של פרק זה עד יום כ"ג בטבת התשצ"ח (31 בדצמבר 2037).

תמי סלע: פרק זה בעצם נותן לי הרבה פטורים מתחולה של תקנות והפטורים האלה חלים עד סוף 2037.

אלון טל: האם אפשר להמשיך בכלובים עד 2037?

שרן השכל: לא כולם.

תמי סלע: התקנה שאומרת לא יקים או לא יסב, הם בעצם פטורים ממנה עד 2037.

תמי סלע: לול חדש שיוקם צריך לעמוד בכל ההוראות האלה.

תמי סלע: לול קיים לפי ההגדרה של לול קיים.

שרן השכל: מה זה תוקפו של פרק זה?

שרן השכל: איזה פרק?

תמי סלע: כל הפרק הזה, פרק ו'.

יסמין פרידמן: זה לא מה שכתוב, כתוב מ-2016.

שרן השכל: אנחנו עוברים עכשיו על כל הפרק.

שרן השכל: כל פרק ו' הם בעצם תקנות שיתחילו בעוד כ-15 שנה.

תמי סלע: לא, התוקף של הפרק הוא עד 20137.

שרן השכל: זו הוראת מעבר, נותנים להם את הזמן ל-15 שנים להתארגנות.

אלון טל: מעולם לא שמעתי על 15 שנה.

אלון טל: לא בשינוי התעשייה בזיהום אוויר - - -

שרן השכל: כמה זמן מחכים לתקנות האלה?

שרן השכל: שמעת על תקנות שממתינים להם 12 שנה?

אלון טל: זה רק מחזק את הטיעון שלי.

אלון טל: זה 26 שנה, זה פשוט מטורף.

שרן השכל: זה בעקבות דיון עם חבר מפלגתך מיכאל ביטון.

אלון טל: אני יודע, אני לא תמיד צריך להסכים עם כל מה שחברי המפלגה שלי אומרים.

שרן השכל: לאורך 12 השנים הללו, כל פעם אמרו לנו שהולכים להעביר תקנות צער בעלי חיים לעניין הכלובים.

שרן השכל: כל שנה שגעו אותנו ואמרו נעשה ככה ונעשה ככה.

שרן השכל: אף אחד לא הצליח להעביר את זה.

שרן השכל: אם בעשר הדקות הקרובות נעביר את זה, זה הישג היסטורי של 12 שנים.

שרן השכל: אני בטוחה שיהודית מנהלת הוועדה הייתה עוד מתחילת דיונים ואתה לא רוצה לדמיין איזה שרים וחברי כנסת ישבו סביב השולחן הזה.

שרן השכל: לפני מספר שנים באה המדינה ואמרה לאותם לולנים, אנחנו קובעים תקנות ואלו התקנות.

שרן השכל: לא כלובי הסוללה אלא כלובים שנקראים 750 - -

יצחק בן עיון: זאת אפליה.

שרן השכל: - - ואותם לולנים אמרו שרוצים לעמוד באותו תקן ממשלתי, נשקיע 10,20 מיליון שקלים בבנייה של אותם לולים לרווחת העוף, שאפשר להגיד שאולי אנחנו לא נסכים על זה אבל אז המדינה הגדירה להם שזה שומר על רווחתם של בעלי החיים ובתוך הדבר הזה מאשרים להם לבנות בצורה מסוימת.

שרן השכל: אותם לולנים השקיעו את מיטב כספם, מיליוני שקלים ואחרי מספר שנים אנחנו באים ואומרים להם, חבר'ה הפרקטיקה הזו לא מקובלת.

שרן השכל: המדינה באה אליהם שוב ואומרת - - -

אלון טל: אני מבין את זה, אבל חשבתי שמקבלים פיצויים.

יסמין פרידמן: אבל למה פחות מ-2016?

יסמין פרידמן: רק מ-2016.

שרן השכל: צריך להבין שההשקעה הזאת לא חוזרת מהפיצוי שהמדינה נותנת להם.

שרן השכל: הפיצויים שהוחלט וסוכם יחד עם שר החקלאות הם פיצויים לעניין המכסות המטילות וביטול התכנון.

שרן השכל: אין אף אחד שיפצה את אותם אנשים בגין אותם לולים.

שרן השכל: המדינה אמרה להם לעשות את זה, אז אתם רוצים לקחת עליכם להגיד להם לזרוק את 10-20 מיליוני שקלים לפח, המדינה החליטה ככה ומחר אנחנו מחליטים אחרת?

שרן השכל: זו המציאות.

אלון טל: אבל יש מציאות אחרת שאומרת, התקנות האלה מגדירות מה זה טיפול נאות ומה זה סבל של בעלי חיים.

אלון טל: יש עכשיו סטנדרטים אבל היות ויש התחשבות במצב הכלכלי אנחנו מוכנים להתעלל בבעלי חיים עוד 15 שנה.

שרן השכל: ממש לא.

שרן השכל: אנחנו מבינים שבמדינת ישראל קיימים אולי 10-15 לולים כאלה, לא הרבה.

יצחק בן עיון: ממש לא.

יצחק בן עיון: כ-40% מהמגדלים הם כאלה.

שרן השכל: ממה שהבנתי גם ממשרד החקלאות מדובר אולי על 7% מתוך הלולים האלה.

יצחק בן עיון: 40% לפחות.

יסמין פרידמן: אני מנסה להבין למה לולים שהם לפני 2016 צריכים לקבל עוד 15 שנה?

יסמין פרידמן: ב-2016 נוצר המצב של 750.

דגנית בן דב: אני לא שר החקלאות.

שרן השכל: הם החזירו את ההשקעה שלהם?

שרן השכל: אנחנו יכולים להמשיך להתווכח על זה, אסגור את הישיבה ונמשיך להתווכח על השנים האלה.

שרן השכל: הגיעו לסיכומים עם משרד החקלאות.

שרן השכל: האם אני מרוצה מזה?

שרן השכל: לא.

שרן השכל: האם אני מרוצה שבעוד מספר שנים הדבר הזה יסתיים ויש לנו סוף אחרי שגוררים את זה במשך 12 שנה?

שרן השכל: האם אני שמחה שלעולם לא נראה יותר כלובי סוללה?

שרן השכל: כן.

שרן השכל: האם צריך לשלם בשביל זה מחיר מסוים?

שרן השכל: אני חושבת שסך הכול מה שהביא שר החקלאות הוא מוצדק.

שרן השכל: אל תגרמו לי עכשיו להגן על זה, אני לא מסכימה עם זה, בגלל זה הבחירה האישית שלי היא לא לעשות את זה ולא לקנות משם.

אלון טל: שכנעת אותי.

אלון טל: עשינו הרבה תיקונים כלכליים.

אלון טל: באה חברת הכנסת פרידמן ומציעה מ-2016.

דגנית בן דב: שר החקלאות חתם על הסכם עם החקלאים.

דגנית בן דב: אני לא שר החקלאות.

שרן השכל: יש הסכם חתום.

יצחק בן עיון: הוא לא חתם על הסכם עם החקלאים.

יצחק בן עיון: שר החקלאות לא חתם על הסכם.

שרן השכל: תמיר, בכמה לולים כאלה מדובר ברמה הארצית?

רם כץ: אין לי מספר מדויק להגיד לך אבל מה שהוא מתכוון ואומר 40%, יכול להיות שיש 40% בלולים משודרגים, אבל שדרוגים ישנים שלא בנויים ל-750 ויש כאלה שבנו ושדרגו מאחורי הבית מסיבות התקנות האחרות לעמוד בדרישות, זה מתקזז.

רם כץ: זה לא כל כך הרבה אבל אני לא יכול לתת לך מספר מדויק.

תמיר גשן: אנחנו נמצאים עכשיו ברגע שלצורך העניין הגדירה אותו חברת הכנסת השכל כרגע היסטורי, כשיש הסכמות על התקדמות.

תמיר גשן: אחרת היחידים שיסבלו מזה הן התרנגולות.

יצחק בן עיון: יש פה אפליה.

יצחק בן עיון: אני רוצה שחבר הכנסת טל יקשיב לאפליה כי הוא העלה נקודה.

יצחק בן עיון: אנחנו החקלאים הקטנים מקבלים רק שלוש שנים, הם מקבלים 15 שנה.

יצחק בן עיון: אנחנו מושקעים 70 שנה בענף ההטלה, אנחנו מושקעים במיליונים.

יצחק בן עיון: מי קבע שהם השקיעו 10 ו-20 מיליון?

יצחק בן עיון: הם קבלו המון תמריצים והם קבלו הרבה כפל גידול והרבה כסף מהמדינה.

יצחק בן עיון: למה אנחנו הקטנים, שלוש שנים סוגרים אותנו.

יצחק בן עיון: כלוב זה כלוב.

יצחק בן עיון: יש פה אפליה בין כלובים.

קריאה: אנחנו רוצים להתקדם, אתה מושך את הזמן.

יצחק בן עיון: אנחנו רוצים להגיד את האמת, יש פה אפליה בין מגדלים גדולים למגדלים קטנים.

יצחק בן עיון: למה הם 15 ואנחנו שלוש?

יצחק בן עיון: כלוב זה כלוב.

שרן השכל: משום שכלובי סוללה לא יוקמו ולא יאושרו יותר במדינת ישראל.

יצחק בן עיון: וכלובים אחרים כן?

יצחק בן עיון: יש לך הוכחה לזה שהם השקיעו 10-20 מיליון שקלים?

יצחק בן עיון: מי סיפר את הסיפורים שהם השקיעו כסף?

יצחק בן עיון: הם גם הרוויחו הרבה כסף.

שרן השכל: תודה רבה.

שרן השכל: אתה לא בזכות דיבור.

תמי סלע: 24.

תמי סלע: סייג לתחולה.

תמי סלע: " הוראות תקנות 3(ב), 5(ב)(3), 6(ב), 7(א)(3), (4) ו-(8) ו-(ד)(1), (2) ו-(4), 8(3) ו-(4), 9(א)(2) עד (6) ו-10(ג) לא יחולו על לול כלובים שהוא לול קיים".

שרן השכל: לול הכלובים זה בעצם הלול של ה-750?

תמי סלע: גם וגם יש הוראה ספציפית על ה-350 שזה כרגע לשלוש שנים עם חריג.

תמי סלע: כל דבר שבמסגרת ההגדרה של לול קיים כמוש קראנו קודם, זה כולל את החזקת התרגולות בלול נטול כלובים, את הנושא של הרפד, צפיפות, תאורה, מערכות ניטור והתרעה, תאורה מלאכותית, תשתיות בלול הטלה, מפלסים, תנועה חופשית בין המפלסים וכל הדברים שהקראתי תוך כדי ואמרתי מה יחול רק בלול קיים מ-20137, תחולתם על לול קיים היא מ-20137.

תמי סלע: 25.

תמי סלע: איסור הרחבת לול כלובים.

תמי סלע: "לא ירחיב אדם לול כלובים ולא יוסיף בו כלובים 26.

תמי סלע: איסור הכנסת תרנגולות מטילות ללול כלובים.

תמי סלע: לא יכניס אדם תרנגולות מטילות ללול כלובים אחרי יום כ"ג באייר התשצ"ה (1 ביוני 2035).

תמי סלע: 27.

תמי סלע: צפיפות בלול כלובים בעל לול לא יחזיק תרנגולות מטילות בלול כלובים אלא אם כן שטחו הממוצע של השטח השמיש הוא 750 סנטימטרים רבועים לפחות לכל תרנגולת מטילה בתא; היה גודל התא קטן מ-1,500 סנטימטרים רבועים – לא יפחת השטח הממוצע האמור מ-600 סנטימטרים רבועים".

תמי סלע: זה חל כבר אחרי 30 יום למעט (ב)

יצחק בן עיון: למעט הלולים הקטנים.

יצחק בן עיון: אני רוצה להבהיר, (ב) זה אנחנו הקטנים שפוגעים בנו באופן בלתי מידתי בהסכם שחתמו עם גורמי המקצוע במשרד החקלאות, זה לא מחייב אותנו הקטנים.

יצחק בן עיון: למה אנחנו צריכים להיות המופלים לרעה?

יצחק בן עיון: המייסדים?

יצחק בן עיון: למה אנחנו, בני 50,70,80 שלא היה לנו כסף להקים לולים, לא היו לנו משטחי גידול צריכים להפלות אותנו לרעה לעומת הגדולים?

יצחק בן עיון: את מי הם מייצגים בדיוק?

יצחק בן עיון: את מי הם יצגו בהסכם הזה?

יצחק בן עיון: הם יצגו את הגדולים ולא את הקטנים.

יצחק בן עיון: אני מבקש מחברי הכנסת לא להצביע בעד האפליה הזאת.

יצחק בן עיון: זו פשוט אפליה ופגיעה בחקלאים הקטנים.

שרן השכל: תודה רבה על הדברים.

שרן השכל: היו לכם מעל 12 שנה להתכונן.

יצחק בן עיון: לא היו לנו.

יצחק בן עיון: מי שהיה לו כסף בנה לולים והרוויח כסף.

ירון וקרט: הבסיס בהסכם היה שיהיה תקציב.

שרן השכל: תודה רבה אנחנו ממשיכים בהקראה.

יצחק בן עיון: יש לי שאלה.

שרן השכל: לא עכשיו.

יצחק בן עיון: זה דבר חמור.

יצחק בן עיון: איך אפשר להפלות בין מגדלים?

יצחק בן עיון: יש לנו זכויות פחותות?

יצחק בן עיון: יש לנו צבע אחר מאשר לגדולים.

ירון וקרט: סליחה שאנחנו מבזבזים לכם את הזמן אבל אלה החיים שלנו.

ירון וקרט: זה חיים של אנשים שיושבים עכשיו ואין להם ממה להתפרנס.

תמי סלע: "על אף האמור בתקנת משנה (א), בלול הטלה שהתרנגולות המטילות הוחזקו בו, ערב יום התחילה, בצפיפות גדולה מהצפיפות המותרת לפי אותה תקנת משנה (בתקנת משנה זו – הצפיפות הקיימת), רשאי בעל הלול להחזיק תרנגולות מטילות בצפיפות הקיימת, עד תום שלוש שנים מיום התחילה, ובלבד ששטחו הממוצע של השטח השמיש הוא 350 סנטימטרים רבועים לפחות לכל תרנגולת מטילה בתא; המנהל הכללי של המשרד רשאי, לבקשת בעל לול, במקרים מיוחדים ובהחלטה מנומקת בכתב, להאריך, לעניין הלול נושא הבקשה, את המועד האמור לתקופה שיורה".

יצחק בן עיון: אני רוצה להתייחס ברשותך גברתי, זה נושא הרה גורל.

שרן השכל: אתה לא יכול.

יצחק בן עיון: זו פגיעה אנושה בנו החקלאים.

שרן השכל: אני אתן לך זמן להירגע בחוץ.

יצחק בן עיון: גברתי, זו הפרנסה שלנו.

שרן השכל: אני מבקשת להוציא אותו להירגע בחוץ לשתי דקות.

יצחק בן עיון: זו הפרנסה שלנו, למה להוציא אותי?

שרן השכל: אף אחד לא ידבר שלא בזכות דיבור.

שרן השכל: לצערי נגמר לנו הזמן, חשבתי שנספיק להגיע להצבעה.

שרן השכל: לצערי לא הצלחנו.

שרן השכל: החלטתם להתחיל להתווכח עכשיו על מה שהשר סיכם.

רעות הורן: שתי דקות הצבעה.

שרן השכל: אין לנו יכולת, זה זמן סיעות, אין אישור מיושב-ראש הכנסת, זה זמן שאסור לנהל עליו דיון.

שרן השכל: אני לא יכולה לנהל הצבעות על זמן שלא אושר מראש על ידי יושב-ראש הכנסת והגענו לזמן החריג הזה.

שרן השכל: בגלל זה ביקשתי להיות קשובים ולעשות את זה זריז, במקום זה בזבזנו את הזמן.

שרן השכל: נמצא את הדרך ואת הזמן לעשות את זה.

שרן השכל: תודה לכולם ישיבה זו נעולה.